Elandré kraai weer koning op Top-20 | Maroela Media
Een ding is seker: Elandré se dae as “kleindorpiedromer” is verby. Dié talentvolle kunstenaar is besig om opslae in die Suid-Afrikaanse vermaakbedryf te maak en vinnig een van die groot name op die land se verhoë te word.
Sy nuwe treffer “Vuur op die water” pronk vandeesweek vir die tweede agtereenvolgende week in die no. 1-posisie op die Maroela Media Afrikaanse Top 20. Dewald Wasserfall staan ook weer eens ferm in die tweede plek met “Elektrisiteit” gevolg deur Tarryn Lamb se “Geheueverlies”.
Die beeldskone Janie Bay betree vandeesweek die Top-20 met haar nuwe enkelsnit “Amper daar”. Die musiekvideo van dié liedjie is ook onlangs bekendgestel. Bay is geen vreemdeling in die Suid-Afrikaanse musiekbedryf nie en haar musiek word gehoor in die Afrikaanse rolprente Mooirivier, Vir altyd en Stroomop. “Amper daar” is egter haar eerste amptelike Afrikaanse solo-enkelsnit.
In vandeesweek se Maroela Media Afrikaanse Top-20 is daar drie snitte wat styg, tien wat daal en ses wat onveranderd bly.
Musiek soos grond – “Lugballon”
So bly vir hom hy het n wonderlike stem en sy liedjies is mooi om na te luister.
Baie geluk Elandre, jy verdien dit!
Ek kan nie wag vir Christia Visser se eerste CD nie, sy het net so n pragtige stem!
Wag om Stefan Visagie op die Top20 te sien. Hy is ń baie talentvolle sanger wat sy eie liedjies skryf.